pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ เดินหน้าขยายเครือข่ายเน็ตอาสาประชารัฐ เพิ่มใช้อินเทอร์เน็ตสร้างประโยชน์ต่อชุมชน
วันอังคารที่ 8 มกราคม 2562
กระทรวงดิจิทัลฯ เดินหน้าขยายเครือข่ายเน็ตอาสาประชารัฐ เพิ่มใช้อินเทอร์เน็ตสร้างประโยชน์ต่อชุมชน
กระทรวงดิจิทัลฯ
นาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม เป็นประธานเปิดงาน การอบรมหลักสูตร "พัฒนาเครือข่ายเน็ตอาสาประชารัฐ" ณ โรงแรมวรบุรี อยุธยา รีสอร์ท แอนด์ สปา จังหวัดพระนครศรีอยุธยา เมื่อวันที่ 7 มกราคม 2562 โดยมีโทรศัพท์จังหวัดพระนครศรีอยุธยา ให้การต้อนรับ พร้อมกันนี้ส่วนราชการและหน่วยงานในสังกัดได้เข้าร่วมกิจกรรมในครั้งนี้ อาทิ กระทรวงดิจิทัลเพื่อเศรษฐกิจและสังคม สํานักงานสถิติจังหวัดพระนครศรีอยุธยา สํานักงานยุติธรรมจังหวัดพระนครศรีอยุธยา รวมทั้งผู้นําชุมชนและตัวแทนหมู่บ้านในพื้นที่ สนใจเข้าร่วมอบรมเป็นอย่างดี ภายในงานมีวิทยากรแกนนําเน็ตอาสาประชารัฐ ทีมวิทยากร TOT ทีมวิทยากรยุติธรรมจังหวัด ร่วมบรรยายให้ความรู้ โดยมีเนื้อหาในหลักสูตรเน้นเรื่องเกี่ยวกับการใช้งานแอพพลิเคชั่น "เครือข่ายเน็ตอาสาประชารัฐ" เพื่อใช้งานแจ้งปัญหาเน็ตประชารัฐ ปัญหาทั่วไป และลงข่าวสาร กิจกรรม ของดีชุมชน เพื่อส่งเสริมการใช้งานอินเทอร์เน็ตประชารัฐให้เกิดประสิทธิภาพ และสร้างความรู้และความเข้าใจมากยิ่งขึ้น ซึ่งมุ่งเน้นให้ความรู้เกี่ยวกับเน็ตประชารัฐเบื้องต้น ไม่ว่าจะเป็นกล่องสัญญาณความเร็วอินเทอร์เน็ต การตรวจสอบความเร็ว และการแก้ไขปัญหาเบื้องต้น เพื่อแจ้งเหตุและปัญหา ความรู้เกี่ยวกับยุติธรรมที่เกี่ยวข้องกับภัยที่เกิดจากอินเทอร์เน็ต เป็นต้น
สําหรับกิจกรรมในครั้งนี้ คณะทํางานร่วมติดตามและประเมินผลการดําเนินงานโครงการเน็ตประชารัฐ ซึ่งเป็นคณะทํางานร่วมระหว่าง ดศ. สํานักนายกรัฐมนตรี และกระทรวงมหาดไทย ได้เข้าร่วมสังเกตการณ์การพัฒนาเครือข่ายเน็ตอาสาประชารัฐด้วย รวมทั้งได้ไปตรวจเยี่ยมจุดติดตั้งเน็ตประชารัฐ หมู่ 6 บ้านดอนแดง ต.บ้านกลึง อ.บางไทร จ.พระนครศรีอยุธยา ซึ่งพื้นที่นี้ได้มีการร้องขอให้มีการย้ายจุดติดตั้งบริการเน็ตประชารัฐ เพื่อให้สอดคล้องกับความต้องการของประชาขนในพื้นที่ต่อไป
*********************
รัฐบาลไทย-ข่าวทำเนียบรัฐบาล- สำนักงานปลัดกระทรวงอุตสาหกรรม จัดสัมมนาเชิงปฏิบัติการโครงการการพัฒนาความรู้ของผู้ปฏิบัติงานด้านการคลังและพัสดุ
วันศุกร์ที่ 13 กันยายน 2562
สํานักงานปลัดกระทรวงอุตสาหกรรม จัดสัมมนาเชิงปฏิบัติการโครงการการพัฒนาความรู้ของผู้ปฏิบัติงานด้านการคลังและพัสดุ
นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการโครงการการพัฒนาความรู้ของผู้ปฏิบัติงานด้านการคลังและพัสดุ โดยมีผู้เข้าร่วมสัมมนา ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
13 กันยายน 2562 นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการโครงการการพัฒนาความรู้ของผู้ปฏิบัติงานด้านการคลังและพัสดุ โดยมีผู้เข้าร่วมสัมมนา ประกอบด้วย ข้าราชการและเจ้าหน้าที่สํานักงานปลัดกระทรวงอุตสาหกรรม จํานวน 60 คน ร่วมสัมมนา และได้รับความอนุเคราะห์วิทยากรผู้ทรงคุณวุฒิจากกองการพัสดุภาครัฐ กรมบัญชีกลาง ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
การสัมมนาดังกล่าวจัดขึ้นเพื่อให้ผู้รับผิดชอบโครงการ คณะกรรมการในคณะต่างๆ และผู้ที่เกี่ยวข้องได้รับความรู้ความเข้าใจในระเบียบและแนวทางปฏิบัติที่เกี่ยวข้องได้อย่างถูกต้อง และนําไปสู่การบริหารจัดการ การกําหนดหลักเกณฑ์การพิจารณา การตรวจสอบ และการรายงานผลการพิจารณาต่อหัวหน้าหน่วยงานของรัฐได้อย่างรวดเร็ว และมีความถูกต้องครบถ้วน
รัฐบาลไทย-ข่าวทำเนียบรัฐบาล-พ.ร.ก.เรือไทย และ พ.ร.ก.การเดินเรือ ปฏิรูประบบกิจการเรืออย่างครบวงจร
วันศุกร์ที่ 2 มิถุนายน 2560
พ.ร.ก.เรือไทย และ พ.ร.ก.การเดินเรือ ปฏิรูประบบกิจการเรืออย่างครบวงจร
เพื่อให้การควบคุมดูแลกิจการขนส่งทางทะเลทุกประเภท เป็นไปอย่างทันสมัย สอดคล้องกับสถานการณ์ปัจจุบัน และมีความปลอดภัยต่อคนทํางาน ตลอดจนทรัพยากรธรรมชาติ จึงต้องมีการปรับปรุงกฎหมายที่่ใช้มาอย่างยาวนาน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการร่าง พ.ร.ก.เรือไทย และร่าง พ.ร.ก.การเดินเรือ ซึ่งมีสาระสําคัญเป็นการปรับปรุงกฎหมายเกี่ยวกับเรือและการเดินเรือที่ใช้มาเป็นระยะเวลานาน ให้มีความทันสมัยเหมาะสมกับปัจจุบัน เช่น ปรับปรุงหลักเกณฑ์การรักษาความปลอดภัย การเฝ้าระวังการเดินเรือเข้า-ออก หรือจอดในน่านน้ําไทย การจัดคนเข้าทํางานในเรือและดูแลคุณภาพชีวิตความเป็นอยู่ให้มีมาตรฐาน ตลอดจนการสืบสวนสอบสวนอุบัติเหตุทางน้ําและการช่วยเหลือกู้ภัยทางทะเล เป็นต้น ทั้งนี้ การดําเนินงานดังกล่าวถือเป็นการปฏิรูประบบบริหารจัดการเรือและการเดินเรือของไทยทั้งระบบให้สอดคล้องกับอนุสัญญาขององค์การทางทะเลระหว่างประเทศและสหภาพยุโรป รวมถึงแก้ไขปัญหาของกิจการเรือไทยทุกประเภทที่ยืดเยื้อยาวนานให้ดีขึ้นอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 17 เมษายน 2563 [กระทรวงสาธารณสุข]
วันศุกร์ที่ 17 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 17 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 17 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่17 เมษายน 2563
1. สถานการณ์ทั่วโลกข้อมูลตั้งแต่วันที่5 มกราคม –17 เมษายน2563 (7.00 น.) พบผู้ป่วยจํานวน 2,180,003 ราย เสียชีวิต 145,417 ราย ประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 677,056 ราย เสียชีวิต 34,580 รายสเปนพบผู้ป่วย 184,948 ราย เสียชีวิต 19,315 ราย และอิตาลีพบผู้ป่วย 168,941 ราย เสียชีวิต 22,170 ราย
2. สถานการณ์ในประเทศไทย (16 เมษายน 2563 เวลา 16.00 น.) มีจํานวนผู้ป่วยกลับบ้านได้มากกว่าผู้ป่วยรายใหม่ ซึ่งมีผู้ป่วยกลับบ้านได้ 96 ราย (สะสม 1,689 ราย) ผู้ป่วยรายใหม่รายงานวันนี้ 28 ราย ทําให้มีผู้ป่วยไม่ถึง 1,000 ราย ที่ยังรักษาอยู่ในโรงพยาบาล เหลือ 964 ราย
โดยผู้ป่วยรายใหม่ 28 ราย นับเป็นลําดับที่ 2,673-2,700 จําแนกเป็นกลุ่มได้ดังนี้
กลุ่มที่1สาเหตุหลักที่พบคือเป็นผู้มีประวัติสัมผัสกับผู้ป่วยที่มีรายงานมาแล้ว16ราย(ในจํานวนนี้เป็นผู้สัมผัสในครอบครัว 6 ราย /พบผู้ป่วยที่จังหวัดปัตตานี, ยะลา, ภูเก็ต, ชุมพร, ขอนแก่น, กรุงเทพฯ)ไม่พบรายงานผู้เดินทางจากต่างประเทศและบุคลากรทางการแพทย์
กลุ่มที่2ผู้ป่วยรายใหม่ จํานวน5รายมีรายละเอียด ดังนี้
2.1 ไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 1 ราย
2.2 อาชีพเสี่ยง 4 ราย (เป็นพนักงานบริษัทร่วมงานกับชาวต่างชาติ, พนักงานโรงงาน, พนักงานสถานบันเทิง, รับจ้างทั่วไป)
กลุ่มที่3ยืนยันพบเชื้อ อยู่ระหว่างสอบสวนโรค7ราย
วันนี้ ได้รับรายงานผู้ป่วยเสียชีวิต 1 ราย เป็นหญิงไทยอายุ 85 ปี อาชีพแม่บ้าน มีโรคประจําตัวเป็นเบาหวาน ความดันโลหิตสูง เข้ารับรักษาที่โรงพยาบาลแห่งหนึ่งในจังหวัดชุมพร ด้วยอาการไข้ ไอ หอบเหนื่อย ผลวินิจฉัยเบื้องต้นเป็นปอดอักเสบ แพทย์ใส่ท่อช่วยหายใจ เก็บตัวอย่างส่งตรวจทางห้องปฏิบัติการพบเชื้อโควิด 19 เสียชีวิตวันที่ 16 เมษายน 2563 (เป็นผู้เสียชีวิตรายที่ 47) โดยสรุปภาพรวมวันนี้ มีผู้ป่วยกลับบ้านสะสม1,689 ราย ยังรักษาในโรงพยาบาล 964 รายเสียชีวิตรวม 47 รายรวมมีผู้ป่วยสะสม 2,700 ราย
อย่างไรก็ตาม ขอให้ประชาชนยังต้องปฏิบัติตามคําแนะนําของกระทรวงสาธารณสุขอย่างเคร่งครัด งดออกจากบ้านโดยไม่จําเป็น งดการรวมกลุ่มสังสรรค์ เพื่อไม่นําเชื้อจากภายนอกเข้าสู่บ้าน ให้สวมหน้ากากอนามัย ล้างมือบ่อยๆ แยกสํารับอาหาร ใช้ช้อนกลางส่วนตัว ที่สําคัญคือการเว้นระยะห่างระหว่างกันประมาณ 2 เมตร จะช่วยลดความเสี่ยงในการแพร่เชื้อสู่ผู้อื่น
จากรายงานผู้ป่วยติดเชื้อไวรัสโรนา 2019 ในช่วง 14 วันที่ผ่านมา (วันที่ 3 -16 เมษายน 2563) มี 27 จังหวัด ที่ยังไม่มีรายงานผู้ป่วยรายใหม่ คือ เชียงราย, เพชรบุรี, เพชรบูรณ์, แพร่, แม่ฮ่องสอน, กาญจนบุรี, กาฬสินธุ์, จันทบุรี, นครนายก, บุรีรัมย์, มหาสารคาม, มุกดาหาร, ยโสธร, ร้อยเอ็ด, ราชบุรี, ลพบุรี, ลําพูน, ศรีสะเกษ, สมุทรสงคราม, สระบุรี, สุโขทัย, หนองคาย, หนองบัวลําภู, อํานาจเจริญ, อุดรธานี, อุตรดิตถ์ และอุทัยธานี
ส่วนจังหวัดที่ไม่เคยมีรายงานพบผู้ป่วย 9 จังหวัด คือ กําแพงเพชร, ชัยนาท, ตราด, น่าน, บึงกาฬ, พิจิตร, ระนอง, สิงห์บุรี, อ่างทอง
*********************************** 17 เมษายน 2563
รัฐบาลไทย-ข่าวทำเนียบรัฐบาล-สธ.ให้ทุกหน่วยงานยึดหลักธรรมาภิบาลและโปร่งใส เพิ่มประสิทธิภาพการบริหารจัดการ
วันศุกร์ที่ 15 พฤศจิกายน 2562
สธ.ให้ทุกหน่วยงานยึดหลักธรรมาภิบาลและโปร่งใส เพิ่มประสิทธิภาพการบริหารจัดการ
กระทรวงสาธารณสุข หน่วยงานในสังกัดยึดหลักธรรมาภิบาลและโปร่งใส เพิ่มประสิทธิภาพการบริหารจัดการ ผ่านเกณฑ์การประเมินคุณธรรมและความโปร่งใส (ITA) ไม่ต่ํากว่าร้อยละ 90 บุคลากรสาธารณสุข กล้าคิด กล้าทําในสิ่งที่ถูกต้อง สร้างกระทรวงสาธารณสุขใสสะอาด
กระทรวงสาธารณสุข หน่วยงานในสังกัดยึดหลักธรรมาภิบาลและโปร่งใส เพิ่มประสิทธิภาพการบริหารจัดการ ผ่านเกณฑ์การประเมินคุณธรรมและความโปร่งใส (ITA) ไม่ต่ํากว่าร้อยละ 90 บุคลากรสาธารณสุข กล้าคิด กล้าทําในสิ่งที่ถูกต้อง สร้างกระทรวงสาธารณสุขใสสะอาด เป็นกระทรวงคุณธรรมอย่างยั่งยืน
นายแพทย์ยงยศ ธรรมวุฒิ รองปลัดกระทรวงสาธารณสุข ให้สัมภาษณ์ภายหลังเปิดโครงการอบรมให้ความรู้การประเมินคุณธรรมและความโปร่งใสในการดําเนินงาน (ITA : Integrity and Transparency Assessment) ของหน่วยงานในสังกัดสํานักงานปลัดกระทรวงสาธารณสุข ส่วนภูมิภาค ประจําปีงบประมาณ พ.ศ. 2563 (เขตสุขภาพที่ 4, 5 และ 6) ว่า รองนายกรัฐมนตรีและรัฐมนตรีว่าการกระทรวงสาธารณสุข มีนโยบายเพิ่มประสิทธิภาพการบริหารจัดการให้ทุกหน่วยงานยึดหลักธรรมาภิบาลและความโปร่งใส และกําหนดตัวชี้วัดให้หน่วยงานทุกระดับทั้งส่วนกลางและภูมิภาค ต้องผ่านเกณฑ์การประเมินคุณธรรมและความโปร่งใสในการดําเนินงานของหน่วยงานไม่ต่ํากว่าร้อยละ 90 เน้นให้หน่วยงานประเมินตนเองจากข้อเท็จจริงที่สามารถตรวจสอบได้ตามแบบสํารวจหลักฐานเชิงประจักษ์ เพื่อนําผลการประเมินมาพัฒนาและปรับปรุงกระบวนการปฏิบัติงาน ให้การบริหารงานมีประสิทธิภาพและประสิทธิผลตามหลักธรรมาภิบาล
“ขอให้บุคลากรสาธารณสุข กล้าคิด กล้าทําในสิ่งที่ถูกต้อง ร่วมกันสร้างกระทรวงสาธารณสุขใสสะอาด ร่วมต้านทุจริต และยึดค่านิยม MOPH คือเป็นนายตนเอง เร่งสร้างสิ่งใหม่ ใส่ใจประชาชน ถ่อมตนอ่อนน้อม รวมทั้งวางแผนการทํางาน เพื่อป้องกันการทุจริต ยกระดับคุณธรรมและความโปร่งใส จากข้อคําถามตามแบบสํารวจหลักฐานเชิงประจักษ์ สร้างนวัตกรรมด้านการต่อต้านการทุจริต ให้กระทรวงสาธารณสุขเป็นกระทรวงคุณธรรมอย่างยั่งยืน” นายแพทย์ยงยศกล่าว
ทั้งนี้ ในปีงบประมาณ 2562 หน่วยงานในสังกัดสํานักงานปลัดกระทรวงสาธารณสุข ผ่านเกณฑ์การประเมิน ITA ร้อยละ 90 จํานวน 1,792 หน่วยงานจากทั้งหมด 1,850 หน่วยงาน คิดเป็นร้อยละ 96.86 สําหรับในปีงบประมาณ 2563 จะใช้การประเมินตนเองแบบอิเล็กทรอนิกส์ผ่านระบบ MITAS (MOPH Integrity and Transparency Assessment System) บนเว็บไซต์ศูนย์ปฏิบัติการต่อต้านการทุจริต กระทรวงสาธารณสุข เพื่อความคล่องตัว และลดการใช้กระดาษ
******************************************* พฤศจิกายน 2562
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมพร้อมให้กำลังใจแก่บุคลากร เด็กและเยาวชนในสถานพินิจฯ จ.ปทุมธานี
วันพฤหัสบดีที่ 7 มิถุนายน 2561
ม.ล.ปนัดดาฯ ตรวจเยี่ยมพร้อมให้กําลังใจแก่บุคลากร เด็กและเยาวชนในสถานพินิจฯ จ.ปทุมธานี
ม.ล.ปนัดดาฯ ตรวจเยี่ยมพร้อมให้กําลังใจแก่บุคลากร เด็กและเยาวชนในสถานพินิจฯ จ.ปทุมธานี
เมื่อวันพุธที่ ๖ มิถุนายน ๒๕๖๑ เวลา ๑๓.๐๐ น. ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม ตรวจเยี่ยมและให้กําลังใจในการปฏิบัติหน้าที่ของผู้บริหาร คณะครูอาจารย์ นักสังคมสงเคราะห์ ฝ่ายปกครอง และปฏิบัติหน้าที่ครูพิเศษบรรยายในวิชา “สังคมคุณธรรม : ในความเป็นชาติ” แก่เด็กและเยาวชน ณ สถานพินิจและคุ้มครองเด็กและเยาวชนจังหวัดปทุมธานี อําเภอเมือง จังหวัดปทุมธานี
ม.ล.ปนัดดาฯ กล่าวว่า "หากเราคนไทย ลูกหลานเยาวชนไม่ช่วยกันดูแลรักษาบ้านเมือง ปล่อยปละละเลย ผู้ใหญ่มัวแต่ขัดแย้งกันได้สารพัดเรื่อง ลูกๆ หลานๆ คิดดูเอาเองว่า โดยธรรมชาติแล้วผลลัพธ์ทางสังคมที่เป็นเสียเช่นนี้ จะเป็นเช่นไร สังคมขาดความเป็นระเบียบเรียบร้อย เด็กบางคนบางกลุ่มก็มัวแต่มายุ่งกับเรื่องที่ไม่ชอบด้วยกฎหมาย ข้องเกี่ยวกับเรื่องหยูกยา เป็นภัยต่อทั้งตนเองและผู้คนอื่นๆ ในสังคม สุขภาพเกิดความชํารุดทรุดโทรมทั้งทางจิตใจและร่างกาย ประเทศชาติขาดทรัพยากรบุคคล กับอีกความมั่นคงปลอดภัยของรัฐ ความหวังที่เราทุกคนจะแลเห็นอนาคตของชาติมีความเจริญรุ่งเรือง ย่อมเป็นข้อกังขาของใครต่อใครอย่างไม่ต้องสงสัย ดังนั้น ลูกหลานต้องตั้งมั่นในความเป็นคนดีของบ้านเมือง ไม่ให้ใครที่ไม่ดีมาชี้นําหรือครอบงําตัวเรา ให้ถือความผิดพลาดที่ผ่านพ้นไปเป็นบทเรียนสําคัญแก่ชีวิต และจากนี้ไปที่เราจะไม่ประพฤติปฏิบัติเช่นนั้นอีก เพราะลูกหลานเยาวชนทุกคนล้วนเป็นความหวัง เป็นอนาคตของประเทศไทย"
รัฐบาลไทย-ข่าวทำเนียบรัฐบาล- รมต. นร. นายเทวัญ เดินหน้าตรวจสอบฌาปนสถานวัดดังใน กทม. หวังเป็นหนึ่งมาตรการลดมลพิษทางอากาศ พร้อมแจกหน้ากากอนามัยแก่ประชาชนและนักท่องเที่ยว
วันจันทร์ที่ 27 มกราคม 2563
รมต. นร. นายเทวัญ เดินหน้าตรวจสอบฌาปนสถานวัดดังใน กทม. หวังเป็นหนึ่งมาตรการลดมลพิษทางอากาศ พร้อมแจกหน้ากากอนามัยแก่ประชาชนและนักท่องเที่ยว
วันนี้ (27 มกราคม 2563) นายเทวัญ ลิปตพัลลภ รัฐมนตรีประจําสํานักนายกรัฐมนตรี นําคณะผู้บริหารและเจ้าหน้าที่สํานักงานพระพุทธศาสนาแห่งชาติ ลงพื้นที่ตรวจสอบเตาเผาสําหรับประกอบพิธีฌาปนกิจ หรือ เมรุ ณ วัดระฆังโฆสิตารามวรมหาวิหาร และวัดอรุณราชวรารามราชวรมหาวิหาร
การลงพื้นที่ครั้งนี้ เป็นผลมาจากการสํารวจพบว่าประเทศไทยได้รับผลกระทบทางอากาศจากละอองฝุ่น PM 2.5 รัฐมนตรีประจําสํานักนายกรัฐมนตรีจึงได้กําชับให้สํานักงานพระพุทธศาสนาแห่งชาติตรวจสอบการปล่อยฝุ่นควันจากฌาปนสถานต่างๆ ซึ่งอาจส่งผลกระทบต่อสิ่งแวดล้อม โดยเฉพาะในพื้นที่ชุมชน โดยเริ่มจากวัดที่ประชาชนและนักท่องเที่ยวนิยมเดินทางเข้าชม และใกล้แหล่งชุมชน คือ วัดระฆังโฆสิตารามวรมหาวิหาร และวัดอรุณราชวรารามราชวรมหาวิหาร
จากการตรวจสอบทั้งสองวัดพบว่าได้ใช้เมรุเผาศพแบบไร้มลภาวะ และมีระบบการจัดการที่ดี ควันที่ออกมาเป็นส่วนน้อยและไม่เป็นอันตรายต่อพื้นที่ชุมชน อีกทั้งยังมีการตรวจสอบและซ่อมบํารุงเป็นประจํา โดยกรมอนามัยและกรมควบคุมมลพิษ รัฐมนตรีประจําสํานักนายกรัฐมนตรีจึงกําชับทางวัดให้ควบคุมอย่างต่อเนื่อง และขอความร่วมมือประชาชนให้เลือกใช้วัสดุที่ไม่เป็นมลพิษสําหรับการฌาปนกิจ
โอกาสนี้ รัฐมนตรีประจําสํานักนายกรัฐมนตรี ได้แจกหน้ากากอนามัยให้ประชาชนและนักท่องเที่ยว พร้อมขอความร่วมทางวัดให้ช่วยประชาสัมพันธ์และรณรงค์การใช้หน้ากากอนามัย โดยจะประสานไปทางกรมอนามัยเพื่อขอรับหน้ากากอนามัยเพิ่มเติมและแจกจ่ายไปยังวัดต่างๆ ที่มีปริมาณนักท่องเที่ยวมาก
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเผยไม่รู้สึกกดดัน ทำงานทุกวันอย่างเต็มที่ ขอประชาชนอย่าเชื่อคนพูดเก่ง แต่ไม่สามารถปฏิบัติได้จริง
วันอังคารที่ 12 กุมภาพันธ์ 2562
นายกรัฐมนตรีเผยไม่รู้สึกกดดัน ทํางานทุกวันอย่างเต็มที่ ขอประชาชนอย่าเชื่อคนพูดเก่ง แต่ไม่สามารถปฏิบัติได้จริง
นายกรัฐมนตรีเผยไม่รู้สึกกดดัน ทํางานทุกวันอย่างเต็มที่ ขอประชาชนอย่าเชื่อคนพูดเก่ง แต่ไม่สามารถปฏิบัติได้จริง
วันนี้ (12 กุมภาพันธ์ 2562) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า รู้สึกไม่กดดัน เพราะทํางานอย่างเต็มที่ทุกวัน ในฐานะนายกรัฐมนตรีและหัวหน้าคณะรักษาความสงบแห่งชาติ ส่วนเรื่องพรรคการเมืองก็เป็นเรื่องของพรรคการเมือง
สําหรับเรื่องการวางตัวในฐานะนายกรัฐนตรีนั้น นายกรัฐมนตรีกล่าวว่า จะระมัดระวังให้มากที่สุด ทุกอย่างเป็นไปตามกฎเกณฑ์ และกฎหมาย กิจกรรมอะไรที่เป็นเรื่องสําคัญของประเทศ ของรัฐบาล ของนายกรัฐมนตรีต้องขับเคลื่อนต่อไป ขออย่านํามาเป็นประเด็นทางการเมือง เพราะเป็นคนละเรื่องกัน ซึ่งการเมืองการเลือกตั้งเป็นเรื่องของอนาคต เราจะกําหนดบทบาทของประเทศอย่างไร ประชาชนต้องเรียนรู้
ส่วนการร่วมดีเบตนั้น เป็นเรื่องของพรรคการเมือง พร้อมกล่าวฝากข้อคิดเกี่ยวกับการดีเบตว่า อย่าไปเชื่อหรือฟังเพราะพูดเก่งอย่างเดียว แต่ไม่สามารถปฏิบัติได้ ทุกอย่างต้องดูงบประมาณของประเทศเป็นหลัก ซึ่งภาษีเป็นของทุกคน ขอให้มองผลสัมฤทธิ์ว่าเกิดขึ้นจริงหรือไม่
----------------------------------
รัฐบาลไทย-ข่าวทำเนียบรัฐบาล-ระบบ “ไทยชนะ” เพิ่มบริการด้วยระบบการเช็คอิน-เช็คเอาท์กลุ่มด้วย Group Check in- Check out สามารถตรวจสอบความหนาแน่นและการสำรองสถานที่
วันพุธที่ 17 มิถุนายน 2563
ระบบ “ไทยชนะ” เพิ่มบริการด้วยระบบการเช็คอิน-เช็คเอาท์กลุ่มด้วย Group Check in- Check out สามารถตรวจสอบความหนาแน่นและการสํารองสถานที่
ระบบ “ไทยชนะ” เพิ่มบริการด้วยระบบการเช็คอิน-เช็คเอาท์กลุ่มด้วย Group Check in- Check out สามารถตรวจสอบความหนาแน่นและการสํารองสถานที่
วันนี้ (17 มิ.ย. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะรองหัวหน้าศูนย์ปฏิบัติการด้านข้อมูลการแก้ไขปัญหาโรคติดเชื้อโควิด-19 เผยถึงความคืบหน้าแพลตฟอร์มไทยชนะ สรุปสาระสําคัญ ดังนี้
รองหัวหน้าศูนย์ปฏิบัติการด้านข้อมูลมาตรการแก้ไขปัญหาโรคติดเชื้อไวรัสโคโรนา 2019 ย้ําการเก็บข้อมูลของร้านค้าโดยใช้สมุดจด เพื่อเป็นข้อมูลสําหรับการสอบสวนโรคห้ามนําไปใช้เพื่อการอย่างอื่นโดยเด็ดขาด โดยร้านค้าจัดเก็บในที่ปลอดภัยสามารถสืบค้นย้อนหลังได้ 30 วัน เมื่อครบกําหนดต้องทําลายสมุดจดดังกล่าว โดยมีกรณีการติดเชื้อในจีน ที่มีคนกว่า 40,000 คน อยู่ในข่ายที่ต้องสอบสวนโรค โดยมีค่าสอบสวนโรค ไม่ต่ํากว่า 3,000 บาท ต่อ 1 คน ต้องใช้เงินถึง 120 ล้านบาท แต่เมื่อใช้แพลตฟอร์มต่าง ๆ จะเหลือเพียงร้อยละ 10 หรือเป็นจํานวนเงิน 12 ล้านบาท
ทั้งนี้ ปัจจุบันผู้ใช้งานระบบไทยชนะมีจํานวน 27,595,753 ราย จํานวนกิจกรรมหรือกิจการที่ลงทะเบียน จํานวน 197,381 ร้าน จํานวนผู้ลงทะเบียนใช้แอปพลิเคชัน (ระบบแอนดรอยด์ และ ไอโอเอส) จํานวน 333,919 ราย สัดส่วนจํานวนเช็คอิน-เช็คเอาท์ ผ่านแพลตฟอร์มร้อยละ 51 สัดส่วนจํานวนเช็คอิน-เช็คเอาท์ ผ่านแอปพลิเคชัน ร้อยละ 92 ซึ่งข้อมูลเหล่านี้ถูกนําไปใช้เพื่อการสอบสวนโรคเท่านั้น โดยทางคณะรัฐมนตรีก็ได้เน้นย้ํา ศบค. ดูแลอย่างใกล้ชิด ยึดความปลอดภัยและความเป็นส่วนตัวเป็นสําคัญ ต้องเด็ดขาดด้วย
ผู้ตรวจราชการกระทรวงดิจิทัลเพื่อเศรษฐกิจและสังคม ยังรายงานถึงการประเมินกิจการร้านค้า ครอบคลุมร้านอาหาร เครื่องดื่ม ภัตตาคาร ศูนย์อาหาร ร้านค้าปลีกธุรกิจสื่อสารโทรคมนาคม ร้านอะไหล่มือถือ ห้างสรรพสินค้า ซูเปอร์มาเก็ต ร้านสะดวกซื้อ ร้านค้าปลีก-ส่ง ตลาดนัด ตลาดค้าส่ง หาบเร่ แผงลอยและรถเข็น ได้รับรายงานว่า มีร้านค้าร้านอาหารบางแห่ง การ์ดเริ่มตกแล้ว ไม่เว้นระยะห่างและไม่มีการเช็คอิน ต้องย้ําไปถึงผู้ดูแลตลาดนัด ตลาดค้าส่งดําเนินการตามมาตรการการดําเนินการป้องกันโรคติดเชื้อไวรัสโคโรนา 2019 กําหนดให้ผู้ค้าและผู้ซื้อสวมหน้ากากอนามัยจากผ้าหรือหน้ากากอนามัยตลอดเวลาที่อยู่ในตลาด
ผู้ตรวจราชการกระทรวงดิจิทัลเพื่อเศรษฐกิจและสังคม เปิดตัวแอพพลิเคชัน Group Check in คือ สามารถเช็คอินให้กับบุคคลที่มาร่วมกันได้อีก 3 คน โดยสามารถใส่ชื่อของตนเองว่าวันนั้นไปทานข้าวกับใคร อัพเดททั้งไอโอเอสและแอนดรอยด์ และที่สําคัญคือป้องกันคิวอาร์โค๊ดปลอมและป้องกันการส่ง SMS รวมทั้งสามารถ Group Check out ได้ เช่น การไปเที่ยวอุทยานหรือสถานที่ท่องเที่ยวก็สามารถดูจํานวนคนที่เข้าไปในสถานที่ในแต่ละวันได้ และสามารถจองสถานที่ได้ด้วย ส่วนที่ 3 การเพิ่มฟังก์ชันใหม่ๆ ซีเรียลนัมเบอร์ สามารถนําไปส่งเสริมการใช้งานระบบในร้านค้าหรือกิจกรรมต่าง ๆ ที่อยู่ระบบไทยชนะได้อีกด้วย
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม.อนุมัติพระราชกฤษฎีกามาตรการภาษี สนับสนุนโครงการสานพลังประชารัฐ
วันพุธที่ 13 ธันวาคม 2560
ครม.อนุมัติพระราชกฤษฎีกามาตรการภาษี สนับสนุนโครงการสานพลังประชารัฐ
สรุปมติคณะรัฐมนตรี เมื่อวันที่ 12 ธันวาคม 2560 ในส่วนที่เกี่ยวข้องกับกระทรวงศึกษาธิการ คือ อนุมัติหลักการร่างพระราชกฤษฎีกาเกี่ยวกับมาตรการภาษี เพื่อสนับสนุนการดําเนินโครงการสานพลังประชารัฐ
สรุปมติคณะรัฐมนตรี เมื่อวันที่12ธันวาคม2560ในส่วนที่เกี่ยวข้องกับกระทรวงศึกษาธิการ คือ อนุมัติหลักการร่างพระราชกฤษฎีกาเกี่ยวกับมาตรการภาษี เพื่อสนับสนุนการดําเนินโครงการสานพลังประชารัฐ
คณะรัฐมนตรีมีมติอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ...) พ.ศ. .... (มาตรการภาษีเพื่อสนับสนุนการดําเนินโครงการสานพลังประชารัฐ) โดยมีสาระสําคัญดังนี้
กําหนดให้บริษัทหรือห้างหุ้นส่วนนิติบุคคล ที่ได้มีการจ่ายเงินเพื่อเป็นค่าใช้จ่ายในการสนับสนุนโครงการสานพลังประชารัฐหรือเพื่อดําเนินการภายใต้โครงการสานพลังประชารัฐ สามารถนําค่าใช้จ่ายดังกล่าวมาหักได้ตามที่จ่ายจริงแต่ไม่เกินร้อยละ 5ของกําไรสุทธิหลักจากที่ได้หักรายจ่ายเป็นจํานวน 2 เท่าของรายจ่ายที่จ่ายไม่เป็นค่าใช้จ่ายเพื่อสนับสนุนการศึกษา สําหรับโครงการที่กระทรวงศึกษาธิการให้ความเห็นชอบ
และรายจ่ายที่จ่ายเป็นค่าใช้จ่ายในการจัดสร้างและการบํารุงรักษาสนามเด็กเล่น สวนสาธารณะ หรือสนามกีฬาของเอกชนที่เปิดให้ประชาชนใช้เป็นการทั่วไปโดยไม่เก็บค่าบริการใด ๆ หรือสนามเด็กเล่น สวนสาธารณะหรือสนามกีฬาของทางราชการต้องไม่เกินร้อยละ 10ของกําไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์ และรายจ่ายเพื่อการศึกษา หรือเพื่อการกีฬา
สําหรับค่าใช้จ่ายที่ได้จ่ายในรอบระยะเวลาบัญชีที่เริ่มในหรือหลังวันที่ 1 มกราคม พ.ศ.2560 ถึงวันที่ 31 ธันวาคม พ.ศ. 2561
บัลลังก์ โรหิตเสถียร:สรุป
กลุ่มประชาสัมพันธ์ สร.และกลุ่มสารนิเทศ สอ.สป.:รายงาน
รัฐบาลไทย-ข่าวทำเนียบรัฐบาล-“อว.สร้างงาน ระยะที่ 2” อัตราจ้าง 32,718 อัตราทั่วประเทศ [กระทรวงการอุดมศึกษา วิทยาศาสตร์ เเละเทคโนโลยี]
วันจันทร์ที่ 15 มิถุนายน 2563
“อว.สร้างงาน ระยะที่ 2” อัตราจ้าง 32,718 อัตราทั่วประเทศ [กระทรวงการอุดมศึกษา วิทยาศาสตร์ เเละเทคโนโลยี]
“อว.สร้างงาน ระยะที่ 2” อัตราจ้าง 32,718 อัตราทั่วประเทศ
กระทรวงการอุดมศึกษา วิทยาศาสตร์ วิจัยและนวัตกรรม ร่วมกับสถาบันอุดมศึกษาและหน่วยงานในสังกัด จํานวน 70 แห่ง ดําเนินการโครงการ อว.สร้างงานระยะที่ 2 ให้กับผู้ที่ได้รับผลกระทบจากสถานการณ์การระบาดของโรคโควิด - 19 จํานวนรวม 32,718 อัตรา ครอบคลุมพื้นที่ทั่วประเทศ อัตราค่าจ้างเดือนละ 9,000 บาท ระยะเวลา 3 เดือน ตั้งแต่ ก.ค.- ก.ย.2563 เพื่อสร้างงานรองรับผลกระทบจากสถานการณ์วิกฤตและเสริมศักยภาพให้กับกําลังแรงงานสมัยใหม่ และเพื่อส่งเสริมการพัฒนาทักษะในการทํางานในด้านต่างๆ ให้แก่แรงงานตามภารกิจเฉพาะของหน่วยดําเนินการภายใต้ อว. ที่จะดําเนินการในลักษณะการช่วยงานและการถ่ายทอดองค์ความรู้ เทคโนโลยีและนวัตกรรมของหน่วยงานใน อว.ที่ดําเนินการตามชุมชน ทั้งชุมชนเมืองและชุมชนชนบท โครงการนี้สอดรับกับนโยบายของรัฐบาลที่ช่วยให้ประชาชนที่ว่างงาน จํานวน 32,718 คน มีงานทํา และได้รับการพัฒนาทักษะในการทํางานในด้านต่างๆ ทางด้านวิชาการเพื่อต่อยอดเป็นพื้นฐานในการประกอบอาชีพต่อไปได้ เช่น ทักษะการวิเคราะห์และแก้ปัญหาชุมชน การพัฒนานวัตกรรมทางสังคม ทักษะทางวิทยาศาสตร์ และสังคมเฉพาะด้าน ทักษะการวิเคราะห์และจัดทําฐานข้อมูล เช่น ข้อมูลพื้นฐานของประชากร ด้านการเกษตร เศรษฐกิจ การท่องเที่ยวของแต่ละชุมชน และทักษะในการทํางานร่วมกับผู้ประการเอสเอ็มอี ขณะนี้หน่วยจ้างงานทั้ง 70 แห่ง อยู่ระหว่างเปิดรับสมัครงาน ผู้ที่สนใจดูรายละเอียดเพิ่มเติมได้จากลิงก์ ดังนี้
https://drive.google.com/.../1C6pznu31wyscThPPXryibiWzqdt_aJC...
หรือติดต่อได้ที่สํานักงานบริหารโครงการตามนโยบาย โทร 02 610 5330-31 และเว็บไซต์ของหน่วยจ้าง
เผยแพร่ข่าว :นายจิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-การประกาศรายชื่อผู้ได้รับรางวัลตามโครงการแจกโชคจากการใช้บัตรเดบิต
วันจันทร์ที่ 19 มิถุนายน 2560
การประกาศรายชื่อผู้ได้รับรางวัลตามโครงการแจกโชคจากการใช้บัตรเดบิต
โครงการแจกโชคจากการใช้บัตรเดบิตได้เริ่มแจกโชคในเดือนมิถุนายน 2560 เป็นเดือนแรกแล้ว และได้ประกาศรายชื่อผู้มีสิทธิ์ได้รับรางวัลประจําเดือนมิถุนายน 2560 ซึ่งใช้ข้อมูลจากการชําระค่าสินค้าและบริการในเดือนพฤษภาคม 2560 แล้วในเว็บไซต์ www.epayment.go.th
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า หลังจากที่กระทรวงการคลังได้เริ่มดําเนินโครงการแจกโชคจากการใช้บัตรเดบิตเพื่อส่งเสริมให้ประชาชนเปลี่ยนพฤติกรรมจากการใช้เงินสดเป็นบัตรเดบิตและส่งเสริมให้ร้านค้าติดตั้งอุปกรณ์รับชําระเงินทางอิเล็กทรอนิกส์เพื่อเป็นช่องทางให้ประชาชนชําระเงินด้วยบัตรเดบิตให้มากขึ้น ภายใต้แผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment)
รองโฆษกกระทรวงการคลัง กล่าวว่า โครงการแจกโชคจากการใช้บัตรเดบิตได้เริ่มแจกโชคในเดือนมิถุนายน 2560 เป็นเดือนแรกแล้ว และได้ประกาศรายชื่อผู้มีสิทธิ์ได้รับรางวัลประจําเดือนมิถุนายน 2560 ซึ่งใช้ข้อมูลจากการชําระค่าสินค้าและบริการในเดือนพฤษภาคม 2560 แล้วในเว็บไซต์ www.epayment.go.th โดยผู้มีสิทธิ์ได้รับรางวัลจะได้รับการติดต่อโดยตรงจากธนาคารที่ท่านเป็นลูกค้าต่อไป อีกทั้ง กระทรวงการคลังจะจัดพิธีมอบรางวัลให้แก่ผู้ได้รับรางวัลที่ 1 และรางวัลที่ 2 ทั้งสําหรับผู้ใช้บัตรเดบิตและร้านค้า ในวันพฤหัสบดีที่ 29 มิถุนายน 2560 เวลา 13.30 - 14.30 น. ณ กระทรวงการคลัง
ทั้งนี้ โครงการแจกโชคจากการใช้บัตรเดบิตมีกําหนดการแจกโชคทุกเดือนเป็นระยะเวลา 1 ปี (เดือนมิถุนายน 2560 ถึงเดือนพฤษภาคม 2561) โดยในแต่ละเดือนผู้ใช้บัตรเดบิตจะมีรางวัลสูงสุด 1 ล้านบาท 1 รางวัล และรางวัลอื่น ๆ ลดหลั่นกันลงมาตั้งแต่ 100,000 บาท ถึง 2,000 บาท รวมทั้งสิ้น 1,001 รางวัล ในส่วนของร้านค้าจะมีรางวัลสูงสุด 1 ล้านบาท 1 รางวัล และมีรางวัลย่อยรางวัลละ 30,000 บาท อีก 5-30 รางวัลต่อเดือน โดยจะมีการประกาศรายชื่อผู้มีสิทธิได้รับรางวัลทุกวันที่ 16 ของทุกเดือน ผ่านทางเว็บไซต์ www.epayment.go.th
เลขานุการคณะอนุกรรมการขับเคลื่อนโครงการการให้ความรู้และส่งเสริมการใช้ธุรกรรมอิเล็กทรอนิกส์
โทร. 02 273 9020 ต่อ 3248